**„VASARA KITAIP“**

Projekto Nr. ŠVEN-LEADER-6B-V-10-2-2019

|  |  |
| --- | --- |
| **Projekto vykdytojo pavadinimas** | Švenčionėlių miesto kultūros centras, BĮ |
| **VPS prioritetas** | VPS prioritetas „Socialinės ir ekonominės veiklos plėtra, skatinant bendruomeniškumą, mažinant socialinę atskirtį“ |
| **VPS priemonė ir veiklos sritis** | VPS priemonė „Kultūros savitumo išsaugojimas, tradicijų tęstinumas“ (LEADER-SAVA-4),veiklos sritis „Parama kaimo gyventojų bendruomeniškumo ir pilietiškumo ugdymui (krašto tradicinių renginių organizavimas, stovyklos, konferencijos, išvykos)“ (LEADER-SAVA-4.1) |
| **Vietos projekto įgyvendinimo laikotarpis** | Nuo 2019 m. gruodžio 2 d. iki 2020 m. rugsėjo 5d.  |
| **Bendra vietos projekto vertė, Eur**  | 3 681,00 Eur su PVM |
| **Paramos suma, Eur** | 3 497,00 Eur su PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 95 proc. |

Projekto tikslas – suteikti Švenčionėlių jaunimui prasmingą laisvalaikį vasaros metu įtraukiant į visuomeninę, kultūrinę veiklą, skatinant sveiką gyvenseną ir aktyvų poilsį.

Projekto uždaviniai:

1. Organizuoti vasaros stovyklą, parinkti veiklas joje;
2. Organizuoti išvyką į Trakus „Senųjų amatų dienos“.

Projekto įgyvendinimo metu numatyta:

 - Suorganizuoti tradicinę vasaros užimtumo stovyklą ir išvyką Švenčionėlių seniūnijos jaunimui, skatinant jų kūrybiškumą ir prasmingą poilsį, integruojant socialinę atskirtį patiriančius asmenis į bendruomenę, ugdant fizinį aktyvumą ir bendruomeniškumą. 20 moksleivių nuo 14 metų iki 18 metų, galės nemokamai septynias dienas praleisti jau tradicine tapusioje stovykloje, gamtos apsuptyje, įskaitant maitinimo, apgyvendinimo, žygių vadovų ir grupių vadovų paslaugas. Pirmą dieną stovyklautojai leisis į pažintinį turistinį žygį dviračiais kurio maršrutas skirtas norintiems susipažinti su Aukštaitijos nacionalinio parko miškais, gamtos ir architektūros paminklais. Antrą dieną numatomas žygis baidarėmis plaukiant upe ir ežeru. Trečią dieną numatomi edukaciniai užsiėmimai „Senųjų Aukštaitijos amatų paslaptys. Žvakių liejimas“ ir dekoratyvinių muiliukų gaminimas. Ketvirtą stovyklavimo dieną numatomas žygis valtimis plaukiant ežeru. Penktoji diena – vyks žygis pėsčiomis ir vaistažolių rinkimo konkursas. Šeštoji diena būtų skirta sportinių estafečių rungtims ir kitoms aktyvioms sporto veikloms. Septintoji diena skirta kūrybinėms dirbtuvėms.

 - Suorganizuoti vienos dienos pažintinę kultūrinę išvyką į Trakus, renginį „Senųjų amatų dienos“, kur jaunimas galės plėsti akiratį, susipažinti su senaisiais Lietuvos amatais iš arčiau. Ekskursija po Trakų senamiestį ir pilis leis pažinti kultūros paveldo objektus, įstoriją, krašto tradicijas, sudalyvauti mėgstamose edukacinėse veiklose. Dalyvių skaičius-30.